Държавен вестник, бр. 111, 2025 г., стр. 11

БРОЙ  111	
Д Ъ Р Ж А В Е Н  В Е С Т Н И К 	
СТР.  11   
1.2.1.1. Оценка на психичното състояние 
на живи лица. 
1.2.1.2. Съдебнопсихиатрично проучване на 
медицинска документация – самостоятелно 
изследване на медицинска и друга докумен­
тация с цел отговор на разнообразни въпроси 
в компетентността на съдебната психиатрия.
1.2.1.3. Послесмъртна оценка на психичното 
състояние – оценка на психичното състояние 
за определен минал период чрез проучване и 
анализ на медицинска и друга документация.
1.2.2. Освидетелстване на психиатрични 
пациенти относно тяхното лечение и ресо­
циализация, при прилагането/прекратяването 
на задължително или принудително лечение 
и след спешно настаняване. 
1.2.3. Оценката на риска като важна област 
от функционирането на пациентите.
1.2.4. Дейности по обслужването на лицата 
с психични разстройства с рисково поведение, 
провеждане на експертни освидетелствания и 
изготвяне на експертни заключения. 
1.3. Дейностите в областта на съдебната 
психиатрия се извършват в съответствие с 
Наредба № 2 от 2011 г. за условията и реда за 
извършване на съдебномедицинските, съдеб­
нопсихиатричните и съдебнопсихологичните 
експертизи, включително и за заплащането 
на разходите на лечебните заведения (ДВ, 
бр. 91 от 2011 г.), и с Наредба № 16 от 2005 г. 
за съдебнопсихиатричните експертизи за за­
дължително настаняване и лечение на лица с 
психични разстройства (ДВ, бр. 45 от 2005 г.).
2. Изисквания към лицата, осъществяващи 
професионална дейност по съдебна психиат­
рия.
2.1. Лекар специалист по съдебна психи­
атрия:
2.1.1. притежава диплома за висше об­
разование по специалността „Медицина“ и 
призната специалност „Съдебна психиатрия“;
2.1.2. извършва всички видове съдебнопси­
хиатрични дейности. 
2.2. Лекар специалист по психиатрия:
2.2.1. притежава диплома за висше об­
разование по специалността „Медицина“ и 
призната специалност „Психиатрия“;
2.2.2. извършва самостоятелно или в екип 
дейностите, свързани с освидетелстването 
на психиатрични пациенти относно тяхното 
лечение и ресоциализация, при прилагането/
прекратяването на задължително или прину­
дително лечение и след спешно настаняване;
2.2.3. извършва дейности по оценка на 
риска при настаняване по спешност и на 
задължително/принудително лечение, както 
и дейности по оценка на риска при преосви­
детелстване и за прекратяване на наложено 
принудително/задължително лечение;
2.2.4. извършва всички други съдебнопсихиат­
рични дейности самостоятелно или в екип със 
специалист/и по съдебна психиатрия.
2.3. Лекар специализант по съдебна пси­
хиатрия:
2.3.1. притежава диплома за висше обра­
зование по специалността „Медицина“ и е 
зачислен за специализация по специалността 
„Съдебна психиатрия“;
2.3.2. извършва дейности по оценка на 
риска при настаняване по спешност;
2.3.3. извършва всички други съдебнопси­
хиатрични дейности под супервизия на спе­
циалист по съдебна психиатрия или в екип 
със специалист по съдебна психиатрия.
2.4. Общопрактикуващите лекари или лека­
рите със специалност, различна от „Съдебна 
психиатрия“ или „Психиатрия“, не могат да 
извършват съдебнопсихиатрични експертизи, 
но при съмнение за рисково психично състоя­
ние на лице с психично разстройство те следва 
да осъществяват незабавна връзка с лекар 
психиатър, със спешен екип или с подразде­
ление на МВР за овладяване на ситуацията. 
2.5. Лекарят, който извършва експертни 
освидетелствания, няма професионални или 
лични отношения с изследваното лице или с 
други свързани с него лица или институции 
и не допуска създаването на такива. 
2.6. Здравните грижи в областта на съ­
дебната психиатрия се прилагат по общите 
принципи спрямо лица, които не могат, не 
знаят или не трябва да удовлетворяват сами 
потребностите си, наред със стриктно зачи­
тане на правата на индивида (клиента/лице с 
психично разстройство), грижа за сигурността 
на другите, спазване на принципите на конфи­
денциалност, поверителност, безпристрастност 
и обективност.
2.7. Включването на друг специалист в дей­
ности по съдебна психиатрия изисква предва­
рително обучение съобразно компетентността, 
капацитета и предстоящите му задачи.
3. Изисквания за осъществяване на дей­
ността в структури по съдебна психиатрия 
в извънболничната и болничната помощ 
и центровете за психично здраве. Нива на 
компетентност на структури по съдебна пси­
хиатрия в болничната помощ и в центровете 
за психично здраве.
3.1. Изискванията за осъществяване на 
дейности по съдебна психиатрия в извън­
болничната помощ са идентични с изисква­
нията за осъществяване на дейности по 
медицинска специалност „Психиатрия“ съг­
ласно утвърдения стандарт. Амбулаторната 
съдебнопсихиатрична експертиза се извършва 
в лечебни заведения за извънболнична помощ 
и центрове за психично здраве, както и на 
други места, където се намира или е настанен 
освидетелстваният.
3.2. Първо ниво на компетентност на 
болнична структура по психиатрия, която 
изпълнява дейност по съдебна психиатрия.